*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*273. számú előterjesztés*

Bátaszék Város Önkormányzata Képviselő-testületének 2016. december 14-én,

15,00 órakor megtartandó ülésére

***Bátaszék külterület 0130/5 hrsz ingatlanhoz áramhálózati csatlakozási szerződés jóváhagyása***

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2016. 12. 13. |

***Tisztelt Képviselő-testület!***

Bátaszék Város Önkormányzatának Képviselő-testülete a 200/2016.(IX.13.) önkormányzati határozatával Bátaszék Város közigazgatási területén büntetés-végrehajtási intézet megvalósításának elképzelését támogatta. A Képviselő-testület 208/2016.(IX.21.) önkormányzati határozatával többek között döntött arról, hogy az Önkormányzat a tulajdonában álló 0130/3 hrsz területet kijelöli a büntetés-végrehajtási intézet megvalósítására, és az intézmény megvalósulását szolgáló a terület megosztása után a 0130/5 hrsz-ú, 6 ha nagyságú területet a Magyar Állam tulajdonába adja, a közmű csatlakozások, csatlakozó közutak kiépítéséről a kivitelezés megkezdésének időpontjáig gondoskodik. A közmű tulajdonosoktól ajánlatot kértünk a büntetés-végrehajtási intézet kapacitás igényei alapján a bekötő vezetékek kiépítésére.

Az áramszolgáltató megküldte ajánlatát (1.sz. melléklet). Ajánlata szerint a várható költség 7.814.016,-Ft + ÁFA = 9.923.800,-Ft bruttó összeget tesz ki. A Hálózati csatlakozási szerződés elfogadásával/aláírásával kerül megrendelésre a hálózati munka.

A Hálózati csatlakozási szerződés elfogadását és a szerződés aláírását csak abban az esetben javasoljuk, ha Magyarország Országgyűlése, vagy Magyarország Kormánya meghozza azon döntését, mely szerint büntetés-végrehajtási intézmény épül Bátaszék Város közigazgatási területén.

***H a t á r o z a t i j a v a s l a t :***

**Bátaszék külterület 0130/5 hrsz ingatlanhoz áramhálózati csatlakozási szerződés jóváhagyására**

Bátaszék Város Önkormányzatának Képviselő-testülete;

1. a hálózati munkát az E.ON Dél-dunántúli Áramhálózati Zrt.-vel kívánja elvégeztetni,
2. a Hálózati csatlakozási szerződést jóváhagyja,
3. a vállalkozási díjat bruttó 9.923.800,-Ft Ft-ban állapítja meg, melyet a 2017. évi költségvetés terhére biztosítja;
4. megbízza a város polgármesterét a Hálózati csatlakozási szerződés aláírására, amennyiben Magyarország Országgyűlése, vagy Magyarország Kormánya meghozza azon döntését, mely szerint büntetés-végrehajtási intézmény épül Bátaszék Város közigazgatási területén.

*Határidő*: 2017. április 10.

*Felelős:* Dr. Bozsolik Róbert polgármester

*Határozatról értesül:* ……………….. Kft.

Bátaszéki KÖH városüzemeltetési iroda

Bátaszéki KÖH pénzügyi iroda

irattár